Turneja Grom
Grom je naziv za četverogodišnju turneju srbijanske folk pjevačice Svetlane Cece Ražnatović. Turneja je otvorena 17. juna 2006. godine na beogradskom Ušću a završena 12. decembra 2010. godine u Australiji. Na turneji "Grom" Ceca je promovisala muzički album "Idealno loša" koji je objavljen 17. juna 2006. godine. U okviru ove turneje Ceca je održala 62 koncerta u 12 evropskih država, te u Australiji. U pitanju su sljedeće zemlje: Srbija, Bugarska, Švicarska, Njemačka, Crna Gora, Austrija, Bosna i Hercegovina, Švedska, Slovenija, Francuska, Luksemburg i Sjeverna Makedonija. U okviru turneje "Grom" Ceca je prvi put imala turneju po Australiji, tokom koje je obišla pet najvećih australijskih gradova. Procjene su da ju je na ovim koncertima na australijskom kontinentu slušalo oko 25.000 ljudi.